CELEX: 52014JC0002
Language: mt
Date: 2014-01-16
Title: Proposta Konġunta għal REGOLAMENT TAL-KUNSILL li jemenda r-Regolament (KE) Nru 234/2004 dwar ċerti miżuri restrittivi fir-rigward tal-Liberja

|
			
		
		
		52014JC0002
		
			Proposta Konġunta għal REGOLAMENT TAL-KUNSILL li jemenda r-Regolament (KE) Nru 234/2004 dwar ċerti miżuri restrittivi fir-rigward tal-Liberja /* JOIN/2014/02 final - 2014/0009 (NLE) */
			
				
		
		
			
			   	MEMORANDUM TA’ SPJEGAZZJONI
(1)                   
Ir-Regolament tal-Kunsill (KE) Nru 234/2004
tas-27 ta’ Jannar 2013 dwar ċerti miżuri restrittivi
fir-rigward tal-Liberja jimponi projbizzjoni fuq l-għoti ta’ assistenza
finanzjarja u teknika relatata ma’ attivitajiet militari, lil kwalunkwe
persuna, entità jew korp mhux governattivi fil-Liberja jew għall-użu
fil-Liberja.
(2)                   
Fl-10 ta’ Diċembru 2013,
il-Kunsill tas-Sigurtà tan-Nazzjonijiet Uniti (KSNU) adotta
r-Riżoluzzjoni 2128(2013) li tafferma mill-ġdid l-embargo fuq
l-armi impost minn paragrafu 2 tar-Riżoluzzjoni 1521(2003) u
mmodifikat mill-paragrafi 1 u 2 tar-Riżoluzzjoni 1683(2006),
mill-paragrafu 1(b) tar-Riżoluzzjoni 1731(2006),
mill-paragrafi 3, 4, 5 u 6 tar-Riżoluzzjoni 1903(2009), u minn
paragrafu 3 tar-Riżoluzzjoni 1961(2010), u li timmodifika
r-rekwiżiti tan-notifika relatati. 
(3)                   
B’mod partikolari, l-KSNU ddeċieda li notifika
għal materjali mhux letali u taħriġ assoċjat ma
għadhiex meħtieġa u li l-awtoritajiet Liberjani se jkollhom
ir-responsabbiltà primarja li jinnotifikaw lill-Kumitat tas-Sanzjonijiet bi
kwalunkwe provvista ta’ armi letali jew materjal relatat, jew kwalunkwe
forniment ta’ għajnuna, pariri jew taħriġ relatati ma’
attivitajiet militari jew attivitjiet oħra relatati mas-settur tas-sigurtà
għall-Gvern tal-Liberja.
(4)                   
Il-Kunsill wasal biex jadotta deċiżjoni
li temenda l-Pożizzjoni Komuni 2008/109/PESK għal dan
l-għan.
(5)                   
Hija meħtieġa aktar azzjoni mill-Unjoni
sabiex jiġu implimentati xi wħud minn dawn il-miżuri.
(6)                   
Ir-Rappreżentant Għoli tal-Unjoni
għall-Affarijiet Barranin u l-Politika ta’ Sigurtà u l-Kummissjoni Ewropea
jipproponu li jiġi emendat ir-Regolament (KE) Nru 234/2004 kif
meħtieġ.
2014/0009 (NLE)
Proposta Konġunta għal
REGOLAMENT TAL-KUNSILL
li jemenda r-Regolament (KE) Nru 234/2004
dwar ċerti miżuri restrittivi fir-rigward tal-Liberja
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikulari l-Artikolu 215
tiegħu, 
Wara li kkunsidra l-Pożizzjoni
Komuni 2008/109/PESK tat-12 ta’ Frar 2008 dwar miżuri
restrittivi imposti kontra l-Liberja[1],
Wara li kkunsidra l-proposta konġunta
tar-Rappreżentant Għoli tal-Unjoni għall-Affarijiet Barranin u
l-Politika ta’ Sigurtà u tal-Kummissjoni Ewropea,
Billi:
(1)       Ir-Regolament tal-Kunsill
(KE) Nru 234/2004[2]
jimponi projbizzjoni ġenerali fuq il-provvista ta’ pariri tekniċi,
assistenza, taħriġ, finanzjament jew għajnuna finanzjarja
relatati ma’ attivitajiet militari, lil kwalunkwe persuna, entità jew korp
fil-Liberja.
(2)       Fl-10 ta’ Diċembru 2013,
il-Kunsill tas-Sigurtà tan-Nazzjonijiet Uniti (KSNU) adotta
r-Riżoluzzjoni 2128(2013) li tafferma mill-ġdid l-embargo fuq
l-armi impost minn paragrafu 2 tar-Riżoluzzjoni 1521(2003) u
mmodifikat mill-paragrafi 1 u 2 tar-Riżoluzzjoni 1683(2006),
mill-paragrafu 1(b) tar-Riżoluzzjoni 1731(2006), mill-paragrafi 3,
4, 5 u 6 tar-Riżoluzzjoni 1903(2009), u minn paragrafu 3
tar-Riżoluzzjoni 1961(2010), u li timmodifika r-rekwiżiti
tan-notifika relatati. 
(3)       Fl-... ta’ Jannar 2014
il-Kunsill adotta d-Deċiżjoni tal-Kunsill 2014/.../PESK[3], li temenda
l-Pożizzjoni Komuni 2008/109/PESK għal dan l-għan. 
(4)       Xi wħud minn dawk
il-miżuri jaqgħu fil-kamp ta’ applikazzjoni tat-Trattat dwar
il-Funzjonament tal-Unjoni Ewropea u għaldaqstant hija
neċessarja azzjoni regolatorja fil-livell tal-Unjoni sabiex dawn jiġu
implimentati, b’mod partikolari sabiex tiġi żgurata l-applikazzjoni
uniformi tagħhom mill-operaturi ekonomiċi fl-Istati Membri kollha.
(5)       Ir-Regolament tal-Kunsill
(KE) Nru 234/2004 għalhekk għandu jiġi emendat kif
meħtieġ,
ADOTTA DAN IR-REGOLAMENT:
Artikolu 1
Ir-Regolament (KE) Nru 234/2004 huwa
emendat kif ġej: 
(1) Fl-Artikolu 3, il-paragrafu 1(b)
jinbidel b’li ġej:
“(b) assistenza teknika relatata ma’
tagħmir li mhux letali li hu intiż biss għal użu umanitarju
jew ta’ protezzjoni."
(2) L-Artikolu 4 jinbidel b'dan li
ġej:
“Artikolu 4
Persuni fiżiċi u ġuridiċi,
entitajiet u korpi b'intenzjoni li jipprovdu kwalunkwe assistenza relatata ma’
attivitajiet militari jew attivitajiet ta' sigurtà oħra lill-Gvern
tal-Liberja, kif speċifikat fl-Artikolu 1, jinfurmaw bil-quddiem
lill-awtorità kompetenti, kif indikat fis-siti elettroniċi
fl-Anness I, fl-Istat Membru fejn huma residenti jew lokati. Din
l-informazzjoni se jkun fiha l-informazzjoni kollha relevanti, inkluż,
fejn xieraq, l-għan u l-utent finali, l-ispeċifikazzjonijiet
tekniċi u l-kwantità ta’ tagħmir li jrid jiġi kkonsenjat,
il-fornitur, id-data proposta għall-konsenja, il-mezz ta’ trasport, u
l-itinerarju tal-konsenja. L-Istat Membru kkonċernat malli jirċievi
l-informazzjoni rilevanti, f’konsultazzjoni mal-Gvern tal-Liberja, jinnotifika
lill-Kumitat tas-Sanzjonijiet tiegħu, sakemm il-Gvern tal-Liberja ma jkunx
għamel din in-notifika skont il-paragrafu 2(b) punti (ii) u
(iii) tal-UNSCR 2128(2013).”
Artikolu 2
Dan ir-Regolament jidħol
fis-seħħ l-għada tal-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament jorbot fl-intier
tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 38, 13.2.2008, p. 26.
[2]               Ir-Regolament tal-Kunsill (KE) Nru 234/2004
tal-10 ta’ Frar 2004 dwar ċerti miżuri restrittivi
fir-rigward tal-Liberja u li jħassar ir-Regolament (KE) Nru 1030/2003
(ĠU L 40, 12.2.2004, p. 1):
[3]               Id-Deċiżjoni tal-Kunsill (titolu
sħiħ) (ĠU L...).